บลจ.แห่ออกทริกเกอร์มั่นใจหุ้นไทยพื้นฐานดี
กรุงศรีทิสโก้ มองหุ้นไทยวิ่งแรง พาเหรดออกทริกเกอร์ฟันด์ต่อเนื่อง หวังกำไร 8%
29 ต.ค. 2565

กรุงศรีทิสโก้ มองหุ้นไทยวิ่งแรง พาเหรดออกทริกเกอร์ฟันด์ต่อเนื่อง หวังกำไร 8%
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทยังคงมีมุมมองเชิงบวกต่อทิศทางของตลาดหุ้นไทยในระยะยาว และเชื่อมั่นว่าการลงทุนในตลาดหุ้นไทย ณ ระดับราคาปัจจุบันยังมีความน่าสนใจเมื่อเทียบกับตลาดหุ้นอื่นๆ ในภูมิภาค เนื่องจากเศรษฐกิจไทยยังขยายตัวได้ดี ผลการดำเนินงานของบริษัทจดทะเบียนเติบโตได้อย่างต่อเนื่อง
“แม้ว่าในระยะสั้นตลาดหุ้นไทยอาจมีความผันผวนต่อไปอีก 23 เดือน แต่หากอิงจากปัจจัยพื้นฐานแล้วเชื่อว่าในครึ่งปีหลังของปีนี้ความผันผวนของตลาดหุ้นจะลดลงจากไตรมาส 2 เนื่องจากนักลงทุนได้คลายความกังวลจากสถานการณ์เรื่องมาตรการคิวอีไปค่อนข้างมากแล้ว” นายฉัตรพี กล่าว
พร้อมกันนี้ ระหว่างวันที่ 38 ก.ค.นี้ บลจ.กรุงศรี เปิดขายกองทุนเปิดกรุงศรีอิควิตี้ 4% พลัส 4% ทริกเกอร์ พลัส 3 อายุประมาณ 8 เดือน ตั้งเป้าหมายรวม 8% แบ่งเป็น 4% 2 ครั้ง โดยเน้นลงทุนในหุ้นไทยที่มีผลประกอบการดี และอาจลงทุนในสัญญาซื้อขายล่วงหน้าเพื่อเพิ่มประสิทธิภาพในการบริหารการลงทุน
นายสาห์รัช ชัฎสุวรรณ ผู้อำนวยการฝ่ายการตลาดและที่ปรึกษาการลงทุน ธุรกิจกองทุนส่วนบุคคลและกองทุนรวม บลจ.ทิสโก้ กล่าวว่า ตลาดหุ้นไทยขณะนี้ยังคงอยู่ในช่วงของการปรับฐาน ซึ่งเป็นไปในทิศทางเดียวกับตลาดหุ้นทั่วโลก
“การปรับฐานที่เกิดขึ้น ทำให้ราคาหุ้นพื้นฐานดีในตลาดหุ้นไทยหลายตัวมีระดับราคาที่ไม่สูงนัก และเป็นโอกาสในการเข้าลงทุน เนื่องจากภาพรวมเศรษฐกิจไทยในปีนี้ ปัจจัยพื้นฐานในประเทศยังเป็นไปในทิศทางที่ดี และผลประกอบการของบริษัทจดทะเบียนน่าจะเติบโตได้ต่อเนื่อง ทำให้ตลาดหุ้นไทยยังคงมีปัจจัยบวกที่คอยสนับสนุนให้สามารถเติบโตได้” นายสาห์รัช กล่าว
นายสาห์รัช กล่าวอีกว่า เพื่อตอบโจทย์การลงทุนในจังหวะเวลาที่เหมาะสม บลจ.ทิสโก้ จึงเสนอขายกองทุนเปิด ทิสโก้ ไทย อิควิตี้ ทริกเกอร์ 8% # 10 ซึ่งเป็นทาร์เก็ตฟันด์ที่เน้นลงทุนในหุ้นไทยที่มีปัจจัยพื้นฐานดีในตลาดหลักทรัพย์แห่งประเทศไทย หรือตลาดหลักทรัพย์ เอ็ม เอ ไอ โดยตั้งเป้าหมายผลตอบแทนไว้ที่ 8% ไม่มีกำหนดอายุโครงการ แต่จะเลิกกองทุนเมื่อสามารถสร้างผลตอบแทนได้ถึง 8% ซึ่งเสนอขายระหว่างวันที่ 39 ก.ค.นี้